ԳԵՎՈՐԳ ՊԵՏՐՈՍՅԱՆ- Քննադատում ենք շատ սուր: Քննադատում ենք կառավարությանը, որի ղեկավարը ՀՀԿ-ի անդամ է: Հիմա հո չե՞նք ասի` էսինչյան-էսինչ, անհարմար է: Կոնկրետ անձի հասցեին ինչ-որ մեղադրանք հնչեցնելու համար հարկավոր է կոնկրետ արարք: Մենք ոչ թե կոնկրետ արարքների վերլուծությամբ ենք զբաղված, այլ երկրի վիճակով ենք մտահոգ, ինչի պատասխանատվությունը սահմանադրությամբ կրում է կառավարությունը: «Ելքը» չպիտի ասի` մենք ընդդիմությու՞ն ենք, թե՞ ոչ: Նույն հաջողությամբ մենք էլ կարող ենք ասել, թե միակ ընդդիմությունը մենք ենք, բայց թիվ մեկ ընդդիմություն հորջորջվելու որևէ մանիայով չենք տառապում: Ի՞նչ է, կառավարության բոլոր նախագծերին դե՞մ քվեարկեինք: «Ելքն» էլ բոլորին դեմ չի քվեարկում: Շատ նախագծերի «Ելքն» ու «Ծառուկյան» դաշինքը միանման են քվեարկում: Հիմա ինչի՞ց որոշեցին, որ իրենք ընդդիմություն են, իսկ մենք` ոչ: